Rīkojuma projekts 25-TA-355
Izdrukāts 29.07.2026. 22.35 - 3.0 Redakcija
Rīkojuma projekts 25-TA-355
Izdrukāts 29.07.2026. 22.35 - 3.0 Redakcija
Par atmežošanu nekustamā īpašuma “Valsts mežs Engure” (zemes vienības kadastra apzīmējumu 90500051041) Engures pagastā, Tukuma novadā
· 1. Ministru kabinets (adrese – Brīvības bulvāris 36, Rīga, LV-1520) ir izskatījis valsts sabiedrības ar ierobežotu atbildību "Latvijas Valsts ceļi", (reģ. Nr. 40003344207, adrese – Gogoļa iela 3, Rīga, Latvija, LV-1050) (turpmāk – ierosinātājs) 2025. gada 29. janvārī iesniegto atmežošanas iesniegumu Nr. 4.9/1434 ''Par valsts autoceļa P131 pārbūvei nepieciešamās meža zemes atmežošanu Baltijas jūras krasta kāpu aizsargjoslā'' (turpmāk – iesniegums), tam pievienotos dokumentus un papildus iegūto informāciju.
· 2. Pēc iesnieguma izkatīšanas Ministru kabinets konstatē:
· 2.1. nekustamais īpašums "Valsts mežs Engure", nekustamā īpašuma kadastra Nr. 90500051038, atrodas Engures pagastā, Tukuma novadā, ir ierakstīts zemesgrāmatā uz Zemkopības ministrijas vārda (zemesgrāmatas nodalījums Nr. 100000467303), valsts īpašums sastāv no divpadsmit zemes gabaliem, atmežošanai paredzēts nodot daļu no zemes vienība ar kadastra apzīmējumu 90500051041, kas sastāda - aptuveni 0,0985 ha platībā - vairāk vai mazāk, cik izrādīsies uzmērot valsts zemes gabalu (turpmāk – valsts zemes gabals). Nekustamā īpašuma valsts kadastra informācijas sistēmā reģistrētais zemes gabala lietošanas veids ir mežs;
· 2.2. atmežošana Baltijas jūras un Rīgas jūras līča piekrastes krasta kāpu aizsargjoslā ir ierosināta zemes vienībai ar kadastra apzīmējumu 90500051041, 311. kvartāla, 6. nogabalā, aptuveni 0,0985 ha platībā, vairāk vai mazāk, cik izrādīsies uzmērot valsts zemes gabalu;
· 2.3. pēc valsts sabiedrība ar ierobežotu atbildību “Latvijas Valsts ceļi” ierosinājuma ir izstrādāts būvprojekts “Valsts reģionālā autoceļa P131 Tukums–Ķesterciems–Mērsrags–Kolka posma 22,00–25,55 km pārbūves projekts” (turpmāk - Projekts). Valsts autoceļa pārbūvi iecerēts veikt Satiksmes ministrijai piekrītošo vai īpašumā esošo zemes vienību robežās. Izņēmumi ir atsevišķas zemes vienības, kurās nepieciešama īsa salaiduma posms ar esošo infrastruktūru un zemes vienības ar kadastra apzīmējumu 90500051041 daļa, kas ietilpst nekustamā īpašuma “Valsts mežs Engure” (ar kadastra Nr. 90500051038) sastāvā aptuveni 0,0985 ha platībā, vairāk vai mazāk, cik izrādīsies uzmērot valsts zemes gabalu, kas ir Zemkopības ministrijas īpašumā, akciju sabiedrības “Latvijas valsts meži” valdījumā;
· 2.4. starp akciju sabiedrību "Latvijas valsts meži"un valsts sabiedrība ar ierobežotu atbildību “Latvijas Valsts ceļi” 2024. gada 8. aprīlī tika noslēgts Sadarbības līgums, kur vienojas, ka valsts zemes gabals, valsts sabiedrība ar ierobežotu atbildību “Latvijas Valsts ceļi”  īstenojot Projektu tiek atmežots aptuveni 0,0985 ha platībā, vairāk vai mazāk, cik izrādīsies uzmērot valsts zemes gabalu, saskaņā ar Projektu. Pēc Projekta īstenošanas, Latvijas Republikas normatīvajos aktos noteiktā kārtībā, valsts zemes gabals tiks nodots Satiksmes ministrijas valdījumā;
· 2.5. valsts sabiedrība ar ierobežotu atbildība "Latvijas Valsts ceļi" 2022. gada 18. maijā ir saņēmusi Būvatļauju Nr. BIS-BV-4.5-2022-178 (būvdarbu uzsākšanas nosacījumu izpildes termiņš 2029. gada 10. aprīlis) un 2024. gada 13. martā saņemts Lēmums par izmaiņām būvatļaujā Nr. BIS-BV-4.10-2024-1092;
· 2.6. atmežojamais zemes gabals atrodas Baltijas jūras un Rīgas jūras līča piekrastes krasta kāpu aizsargjoslā, un šādas meža zemes atmežošanai un būvniecībai tajā saskaņā ar Aizsargjoslu likuma 36. panta regulējumu nepieciešams ikreizējs Ministru kabineta rīkojums. Aizsargjoslu likuma 36. panta 2.1 daļa noteic, ka 36. panta otrajā daļā minētās darbības veic, ja veikts paredzētās darbības ietekmes uz vidi sākotnējais izvērtējums un saņemts Vides pārraudzības valsts biroja atzinums par noslēguma ziņojumu, novērtējuma ziņojumu vai izdoti tehniskie noteikumi saskaņā ar likuma “Par ietekmes uz vidi novērtējumu” prasībām;
· 2.7. paredzētajai darbībai ir veikts ietekmes uz vidi sākotnējais izvērtējums (turpmāk – izvērtējums) saskaņā ar likuma ''Par ietekmes uz vidi novērtējumu'' prasībām. Valsts vides dienesta Atļauju pārvalde 2024. gada 24. oktobrī izsniedza izvērtējumu Nr. AP24SI0351, kurā vērtēta paredzētās darbības ietekme uz vidi, un pieņēma lēmumu nepiemērot paredzētajai darbībai ietekmes uz vidi novērtējuma procedūru. Saskaņā ar izvērtējumu paredzētā darbība nav pretrunā Baltijas jūras un  Rīgas līča piekrastes aizsargjoslas izveidošanas mērķim, kā arī vides aizsardzības principiem. Paredzētā darbība neatstās būtisku un neatgriezenisku ietekmi uz apkārtējo vidi un Baltijas jūras un Rīgas jūras līča piekrastes krasta kāpu aizsargjoslu. Paredzētā darbība īstenojama, ievērojot 2023. gada 5. oktobra Tehniskajos noteikumos Nr. AP23TV1483 (spēkā piecus gadus kopš izdošanas laika) noteiktās vides aizsardzības prasības;
· 2.8. saskaņā ar Ministru kabineta 2013. gada 11. jūnija sēdes protokollēmuma (prot. Nr. 34 24. §) ''Noteikumu projekts ''Grozījumi Ministru kabineta 1997. gada 1. aprīļa noteikumos Nr. 112 ''Vispārīgie būvnoteikumi'''''' 2. punktu atbildīgā institūcija par ikreizēja Ministru kabineta rīkojuma projekta sagatavošanu un iesniegšanu Ministru kabinetā gadījumos, kad plānota meža zemes atmežošana Baltijas jūras un Rīgas jūras līča piekrastes aizsargjoslā, ir Zemkopības ministrija, ja būvniecības ierosinātājs ir akciju sabiedrība ''Latvijas valsts meži'' vai Zemkopības ministrijas padotības iestāde, un Viedās administrācijas un reģionālās attīstības ministrija, ja būvniecības ierosinātājs ir pašvaldība vai cita persona;
· 3. Ievērojot Aizsargjoslu likuma 36. panta ceturtās daļas 2. punktu, kā arī minētos apsvērumus, secināms, ka tikai Ministru kabinets var lemt par atmežošanu zemes vienībai ar kadastra apzīmējumu 90500051041 - tās daļai, kas ietilpst nekustamā īpašuma “Valsts mežs Engure” (ar kadastra Nr. 90500051038) sastāvā aptuveni 0,0984 ha platībā, vairāk vai mazāk, cik izrādīsies uzmērot valsts zemes gabalu, lai nodrošinātu Projekta īstenošanu ar satiksmei drošu risinājumu, kas atrodas Baltijas jūras un Rīgas jūras līča piekrastes krasta kāpu aizsargjoslā. Ministru kabinetam neizdodot valsts sabiedrības ar ierobežotu atbildību "Latvijas Valsts ceļi" labvēlīgu administratīvo aktu – Ministru kabineta rīkojumu par atmežošanu, netiks nodrošināta satiksmei droša valsts reģionālā autoceļa P131 un Ķesterciema ceļa krustojuma pārbūve. Ar paredzēto darbību netiek ierobežotas sabiedrības intereses – ikvienas personas publiskās subjektīvās tiesības dzīvot labvēlīgā vidē saskaņā ar Latvijas Republikas Satversmes 115. pantu, jo paredzētā darbība neradīs būtisku ietekmi uz apkārtējiem biotopiem un Baltijas jūras un Rīgas līča piekrastes krasta kāpu aizsargjoslu. Vienlaikus, ņemot vērā tehniskajos noteikumos nosakāmās vides aizsardzības prasības, netiek paredzēta būtiska negatīva ietekme uz Baltijas jūras un Rīgas jūras līča piekrastes krasta kāpu aizsargjoslu un īpaši aizsargājamiem biotopiem plašākā mērogā. Ievērojot minētos apsvērumus, valsts reģionālā autoceļa P131 un Ķesterciema ceļa krustojuma pārbūve ir atbalstāma.
· 4. Šo rīkojumu saskaņā ar Administratīvā procesa likuma 76. panta otro daļu, 188. panta otro daļu un 189. panta pirmo daļu var pārsūdzēt Administratīvajā rajona tiesā mēneša laikā no šā rīkojuma publicēšanas oficiālajā izdevumā "Latvijas Vēstnesis".

